নেকড়ে

নেকড়ে বা ধূসর নেকড়ে বা  নেকড়িয়া বাঘ (বৈজ্ঞানিক নাম ক্যানিস লুপাস) ক্যানিডে (:en:Canidae) গোত্রের সর্ববৃহৎ বুনো সদস্য। বরফ যুগ থেকে টিকে থাকা এই প্রাণীটি প্লাইস্টোসিনকালের শেষ ভাগে অর্থাৎ প্রায় ৩,০০,০০০ বছর পূর্বে উদ্ভূত হয়.Nowak, R. 1992. Wolves: The great travelers of evolution. International Wolf 2(4):3 - 7.। ডিএনএ সিকুয়েন্সিং এবং জিনেটিক ড্রিফট গবেষণায় দেখা গেছে নেকড়ে ও গৃহপালিত কুকুরের পূর্বপুরুষ একই, যদিও এর কিছু দিক এখনো প্রশ্নবিদ্ধ। ধূসর নেকড়ের বেশ কিছু উপপ্রজাতি শনাক্ত করা হয়েছে তবে এর সঠিক সংখ্যা নিয়ে এখনো আলোচনার অবকাশ রয়েছে। ধূসর নেকড়ে সাধারণত তাদের বাস্তুসংস্থানের সর্বোচ্চ স্তরের খাদক। ক্রান্তীয় বনভূমি, মরুভূমি, পার্বত্য এলাকা, তুন্দ্রা অঞ্চল, তৃণভূমি এবং এমনকি শহুরে এলাকাতেও নেকড়ে বাস করে।

যদিও একসময় ইউরেসিয়া ও উত্তর আমেরিকায় প্রচুর পরিমাণে ধূসর নেকড়ে বাস করত আজ তার অতি সামান্য রয়েছে, যার কারণ হল এর বিচরণ এলাকার ব্যাপক ধ্বংসসাধন এবং মানুষের আগ্রাসন, যার ফলে নেকড়ে অনেক জায়গায় বিলুপ্তির সম্মুখীন হয়েছে। তা সত্ত্বেও আন্তর্জাতিক প্রকৃতি সংরক্ষণ সংঘ (IUCN) সমগ্র নেকড়ে জাতিকে এখনো স্বল্প বিলুপ্তির ঝুঁকিপূর্ণ মনে করে। বর্তমানে নেকড়ে কিছু কিছু এলাকায় সংরক্ষিত, কিছু এলাকায় বিনোদনের জন্যে একে শিকার করা হয়, আবার গৃহপালিত প্রাণীর জন্যে হুমকি বিবেচনা করেও একে নিধন করা হয়।

বিভিন্ন মানব সংস্কৃতি ও পুরাণে নেকড়ে ইতিবাচক ও নেতিবাচক উভয়ভাবেই স্থান পেয়েছে।

 চিত্রশালা 

 তথ্যসূত্র 

 বহিঃসংযোগ 

 Greater Yellowstone Resource Guide - Yellowstone Wolves 
 High-Resolution Images of the Canis Lupus Brain
 Return of gray wolf to Yellowstone park
 The Fear of Wolves: A Review of Wolf Attacks on Humans
 The International Wolf Center
 WolfSource 
 Watch Death of a Legend  and  Cry of the Wild  by Bill Mason

ধূসর নেকড়ে
বিষয়শ্রেণী:উত্তর আমেরিকার প্রাণিকুল
বিষয়শ্রেণী:আর্কটিকের বন্যপ্রাণী
বিষয়শ্রেণী:এশিয়ার স্তন্যপায়ী
বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:শীর্ষ খাদ্যশিকারী প্রাণী
বিষয়শ্রেণী:ইউরোপের স্তন্যপায়ী
বিষয়শ্রেণী:উত্তর আমেরিকার স্তন্যপায়ী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা